  Анжелика Тихонова корреспондент Удмуртиын коронавирусэн нюръяськонъя центр луыса ужась кӧня ке эмъюртъёсты азьвыл ужан радлыказы берыктозы. Со сярысь элькунысь тазалыкез утёнъя министерстволэн пресс-службаез ивортӥз. 1-тӥ толсурысен Воткаысь, Киясаысь, Балезиноысь но Красногороскысь ёрос эмъюртъёс мукет висёнъёсын курадӟисьёсты но кутыны кутскозы. 6-тӥ толсурысен – Дэриысь ёрос эмъюрт, 8-тӥ толсурысен – Ижысь 6 номеро кар эмъюртлэн валтӥсь стационарез. 6 номеро эмъюртын ковидэн висисьёслы ёзэтын 152 инты кылёз. Вань эмъюртъёсын чылкытатон ужъёс ортчытозы. Висисьёслэн лыдзы кулэсме ке но, ми вылӥ дасьлыкъя режимын улӥськом. Ковидэн висисьёсын ужзэс Паласькись висёнъёсъя элькун эмъюрт, 2 номеро кар эмъюрт, Глаз, Можга ёрос эмъюртъёс, Вотка но Сарапул кар эмъюртъёс, 6 номеро кар эмъюрт азьланьтозы. Озьы ик койкаос 5 номеро роддомын но 1 номеро элькун эмъюртын кылёзы Эльвира Пинчук, Удмуртиысь кивалтэтлэн тӧроезлэн воштӥсез1-тӥ толсурлы Удмуртиын коронавирусэн висисьёслы 1 сюрс 257 койкаос луозы. Тодэ вайытом, ковидэн курадӟисьёслы висъям интыослэсь лыдзэс шуркынмон пумын кӧнялы ке кулэстӥзы вал ини. Тегъёс: Тазалык Ижкар Удмуртия коронавирус эмъяськонниос ЭльвираПинчук  